cyanic-selkie/wikianc huggingface dataset:
Sudan
Historie
Muhammad Ali av Egypt erobret Sudan i 1822 og anla Khartoum. Hans sønn Ibrahim Pasja flyttet Egypts grenser helt til nærheten av Victoriasjøen. En voksende misnøye med den egyptiske innflytelsen, høye skatter og krav om at slaveriet skulle avskaffes førte fram til mahdistopprøret under Muhammad Ahmad i 1882. Mahdiststaten ble senere styrtet i 1898 av Egypt og Storbritannia. Ifølge et traktat av 19. januar 1899 ble forvaltningen av landet sør for 22. breddegrad ned til Uganda og Belgisk Kongo håndtert av Egypt og Storbritannia i fellesskap, under navnet Anglo-egyptisk Sudan. Landet ble ledet av en generalguvernør som ble innsatt av egypterne etter britenes godkjenning, men landet ble i realiteten styrt som en britisk koloni. Fram til selvstendigheten i 1956 ble Sudan administrt av britene som to separate enheter – det islamske nord- og det kristne sørterritoriet.
En anglo-egyptiskt avtale i 1953 ga Sudan indre selvstyre over tre år og lovte tilbaketrekking av de britiske styrkene. Det første valget ble holdt samme år og ble vunnet av National Unionist Party (NUP) under Ismaʿil al-Azharis ledelse. Sistnevnte dannet regjering i 1954 og ble Sudans første statsminister.
Nyere historie
Sudan fikk selvstendighet fra Storbritannia og Egypt i 1956 og har vært medlem av FN siden da. Sudan har en demokratisk forfatning, men militære regimer som favoriserer islam-orienterte regjeringer har dominert Sudans innenrikspolitikk siden landet ble selvstendig. Oberst Omar al-Bashir kom til makten i et miltærkupp 30. juni 1989. Han innførte et strengt islamistisk regime med sharialovgivning. Det er anslått at mellom 200,000 og 400,000 mennesker omkom under hans regjeringstid, tildels som følge av Darfur-konflikten i Darfur som oppsto i 2003. Den sudanske regjeringen og opprørslederen Minni Arcua Minnawi fra SLA undertegnet en fredsavtale for Darfur 5. mai 2006. Etter flere uroligheter og flere runder med forhandlinger ble en avtale inngått 14. juli 2011.
Med unntak av perioden 1972–82 var landet herjet av borgerkrig inntil en fredsavtale ble inngått mellom de stridende partene den 9. januar 2005. Konflikten hadde sitt utgangspunkt i det muslimske nordlige Sudans økonomiske, politiske og sosiale dominans over det kristne, ikke-arabiske Sør-Sudan. Ifølge fredsavtalen – Comprehensive Peace Agreement (CPA) – skulle Sør-Sudan innen januar 2011 gjennomføre en folkeavstemning om uavhengighet. I januar 2011 ble denne holdt. Et overveldende flertall stemte for løsrivelse, og Sør-Sudan ble erklært som stat 9. juli 2011. Ved opprettelsen av Sør-Sudan var det ikke enighet mellom Sør-Sudan og Sudan om den økonomiske kompensasjonen for en rørledning gjennom Sudan fra oljeproduksjonen i Sør-Sudan. Dette førte til uroligheter.
Omar al-Bashir satt ved makten i nær 30 år, frem til han selv, i kjølvannet av omfattende protester, ble avsatt ved militærkupp 11. april 2019. al-Bashir ble deretter stilt for retten for blant annet korrupsjon. Hans parti, Nasjonalkongressen, ble forbudt. al-Bashir er også tiltalt for forbrytelser mot menneskeheten av Den internasjonale straffedomstolen i Haag.
I august 2019 ble det oppnådd enighet om et midlertidig styre som besto av sivile og militære representanter.
6. januar 2021 undertegnet Sudan Abraham-avtalen.
Et militærkupp fant sted 25. oktober 2021. Statsminister Abdalla Hamdok ble tatt til fange av kuppmakerne.
Den 15. april 2023 brøt det ut kamper mellom Rapid Support Forces (RSF) og regjeringshæren i flere byer i landet. RSF er en paramilitær styrke, basert på militsgruppen Janjaweed, som inntil da hadde operert i forståelse med regjeringshæren.
Administrativ inndeling
Republikken Sudan er inndelt i 18 delstater (wilayat):
Menneskerettigheter
Sudan har straffen livstid i fengsel for homofili.
Utdanning
I 2007 var 42 % av den voksne befolkningen analfabeter.
Oppføring på UNESCOs liste
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Todesfuge
Todesfuge (Dødsfuge) er et tysk dikt skrevet av Paul Celan og først publisert i 1948. Det beskriver hendelsene i en tysk konsentrasjonsleir.
Tittelens mening
Strukturen i diktet ligner en fuge; frasene er satt sammen i nye kombinasjoner. Tittelen kan sees på som en referanse til dødsmusikk, noe som kan lede tankene hen til fanger i nazistiske leire som ble tvunget til å spille musikk for fanger som gikk til sin død i gasskamrene.
Tolkning
Diktet starter med et oksymoron; «schwarze Milch» (Svart melk). Det er mulig at Celan her refererer til Klagesangene i Det gamle testamente. Et sitat fra Klagesangene: «Sions høvdinger var renere enn snø og hvitere enn melk. Deres kropp var rødere enn koraller, de så ut som safir. Nå ser de svartere ut enn sot, en kan ikke kjenne dem igjen på gaten.» ''
«Svart melk» er et synonym for noe som er godt og ondt samtidig. I dette tilfellet er det livet i en konsentrasjonsleir. Livet i seg selv er godt («melk»). Men gjennom undertrykkelse, tortur og drap i leiren blir det til et objekt som er kontrollert av andre og ikke lenger av individet selv («sort»). Melken får sin fatale sorte farve. Livet er forgiftet av den allestedsnærværende dødstrusselen.
Akalla tunnelbanestasjon
Akalla tunnelbanestasjon er en stasjon på Stockholms tunnelbane. Den ligger i bydelen Akalla i Västerort i Stockholm kommune. Stasjonen trafikkeres av T-bane 3 (blå linje), og er endestasjon på Akallagrenen. Den ligger etter stasjonen Husby.
Stasjonen ligger i fjelltunnel mellom Nystadsgatan og Sveaborgsgatan, 20 meter under bakken. Det er to billetthaller. Den nordre ligger i tilknytning til en mindre underjordisk bussterminal med inngang fra Akalla torg. Den andre har inngang fra Sibeliusgången/Nystadsgatan.
Stasjonen ble tatt i bruk 5. juni 1977.
Veggene på stasjonen er okergule, og er prydet med seks keramikkmalerier med menn og kvinner, laget av kunstneren Birgit Ståhl-Nyberg.
Blanka Paulů
Paulů vant en olympisk sølvmedalje i langrenn under vinter-OL 1984 i Sarajevo. Hun var med på det tsjekkoslovakiske stafettlaget som kom på andreplass på 4 x 5 km stafett for damer, bak Norge. De andre på laget var Dagmar Švubová, Gabriela Svobodová og Květoslava Jeriová.
Grant County (Wisconsin)
Grant County er et fylke i den amerikanske delstaten Wisconsin. Det ligger i det sørvestlige hjørnet av staten og grenser mot Crawford County i nord, Richland County i nordøst og mot Iowa County og Lafayette County i øst. Det har også grense mot delstatene Illinois i sør og Iowa i vest.
Grant Countys totale areal er 3 065 km² hvorav 92 km² er vann. I 2000 hadde fylket 49 597 innbyggere og administrasjonssenteret ligger i byen Lancaster.
Fylket har fått sitt navn etter en tidlig nybygger som startet med handel med urbefolkningen i området.
Ronny Espedal
Ronny Espedal (født 9. mai 1975) er en tidligere norsk fotballspiller som sist spilte for Sandnes Ulf. Espedal kom til Bryne FK fra Haugesund før 2004 sesongen. Han har også spilt for Vidar og Randaberg.Vinteren 2009/10 meldte han overgang til Sandnes Ulf.
Mord på Orientekspressen (film)
Mord på Orientekspressen (originaltittel: Murder on the Orient Express) er en britisk kriminalfilm fra 1974 om den kjente detektivskikkelsen Hercule Poirot. Filmen er regissert av Sidney Lumet og basert på Agatha Christie kriminalroman med samme tittel fra 1934. Hovedrollen som Hercule Poirot spilles av Albert Finney. Andre sentrale roller spilles av Lauren Bacall, Sean Connery, Ingrid Bergman, Michael York, Vanessa Redgrave, Jacqueline Bisset, Richard Widmark og John Gielgud. Handlingen er satt til 1930-årene ombord på Orientekspressen.
Filmen ble i 1975 tildelt en Oscar (Ingrid Bergman for «beste kvinnelige birolle») og ble nominert i ytterligere fem kategorier. Den ble samme år tildelt tre BAFTA-priser (John Gielgud, Ingrid Bergman og Richard Rodney Bennett).
Handling
Vinteren 1935. 14 mennesker reiser med «wagon lits» på Orientekspressen fra Istanbul til Calais. Detektiven Hercule Poirot er også med. På toget blir han kjent med den rike amerikaneren Ratchett som ber ham bli sin livvakt da han føler seg truet. Poirot avslår imidlertid tilbudet. Mannen blir senere drept mens toget blir stående i et pass på grunn av snø. Det viser seg at den døde er blitt myrdet med tolv knivstikk, til tross for at kupéen var låst. Poirot må løse mysteriet raskt, før uværet avtar og gruppen oppløses. Dette viser seg vanskeligere enn først antatt da det fremkommer at det er mange på toget som kunne hatt motiv for å drepe vedkommende.
Om filmen
Mord på Orientekspressen ble meget godt mottatt av filmkritikerne og har fått så mye som 95 % på Rotten Tomatoes. Den kjente amerikanske filmanmelderen Roger Ebert gav den tre av fire stjerner.
Filmen spilte inn $27,6 millioner på amerikanske kinoer.
Den ble innspilt på ulike steder i Frankrike.
Albert Finney var egentlig tredjevalg til hovedrollen som Poirot. Alec Guinness og Paul Scofield ble tilbudt den før ham, men takket nei. Finney, som var 38 år da filmen ble innspilt, måtte sminkes kraftig slik at han fremsto 15-20 år eldre enn det han var.
Priser
Ingrid Bergman vant en Oscar i klassen «beste kvinnelige birolle» for sin innsats. Den ble nominert i ytterligere fem Oscar-kategorier. Den ble tildelt tre BAFTA-priser; John Gielgud for «beste mannlige birolle», Ingrid Bergman for «beste kvinnelige birolle» og Richard Rodney Bennett for «musikken»). Den ble også tildelt tre priser av Evening Standard British Film Awards (Sidney Lumet for «beste film», Albert Finney for «beste mannlige skuespiller» og Wendy Hiller for «beste skuespillerinne»). Filmens manusforfatter, Paul Dehn, ble tildelt en pris av Writers' Guild of Great Britain Award for sitt arbeid på filmen.
Anita Bärwirth
Anita Bärwirth (født 30. august 1918, død 13. juli 1994) var en tysk kvinnelig turner som deltok i de olympiske leker 1936 i Berlin.
Bärwirth ble olympisk mester i turn under Sommer-OL 1936 i Berlin. Hun var med på det tyske laget som vant lagkonkurransen for damer foran Tsjekkoslovakia og Ungarn. Det var åtte lag fra åtte nasjoner som deltok i lagkonkurransen for damer.
Cesc Fàbregas
Francesc Fàbregas Soler (født 4. mai 1987) er en spansk fotballspiller som spiller for den italienske klubben Como 1907.
Fàbregas begynte sin karriere i FC Barcelona B, men ble som 16-åring hentet av den engelske klubben Arsenal FC september 2003. På det tidspunktet var han for ung til å signere profesjonell kontrakt med Barca. Han fikk ikke mye spilletid i sin første sesong for Arsenal, men etter at sentrale midtbanespillere ble skadet i 2004-05-sesongen økte tilliten til Fàbregas. Arsenal hadde en klausul i kontrakten som gjorde at han kunne gå tilbake for en sum hvis Barcelona og Arsenal ble enige om dette.
Fàbregas spiller normalt sett på sentral midtbane, i en offensiv rolle. Han er kjent for sitt overblikk og evnen til å sende presise pasninger.
Den 24. november 2008, 14 ligakamper inn i 2008/09-sesongen, etterfulgte han William Gallas som klubbkaptein for Arsenal, men da klubben var på vei tilbake etter en dårlig start på sesongen pådro Fàbregas seg en alvorlig kneskade under en kamp mot Liverpool FC. Leddbåndet ble delvis avrevet i en duell med landsmannen Xabi Alonso og skaden satte Fàbregas ute av spill i fire måneder.
Han returnerte til banen i kvartfinalen i FA-cupen mot Hull FC 17. mars 2009.
Sommeren 2011, etter flere år med spekulasjoner, ble Fàbregas solgt til ungdomsklubben FC Barcelona. Han fikk tildelt draktnummer 4, et nummer ingen hadde hatt etter at Rafael Marquez forlot klubben året før.
Landslag
Sommeren 2008 vant han EM i fotball med.
Han ble tatt ut i s EM-tropp til EM i Frankrike 2016.
Áed Finliath
Áed Finliath mac Neíll (død 879) var konge av Ailech fra 855 og overkonge av Irland fra 862 til 879. Han tilhørte klanen Cenél nEógain av den nordlige Uí Néill, og var sønn av den tidligere overkongen Niall Caille. Áeds sønn Niall Glúndub ble senere også overkonge av Irland. Tilnavnet Finliath betyr «hvitt» eller «lyst hår».
Konge av Ailech
Etter Niall Cailles død i 846 overtok farens bror Máel Dúin mac Áeda som konge i Ailech, og Máel Sechnaill mac Maíl Ruanaid ble overkonge. Det er usikkert når Áed så ble konge av Ailech, men sannsynligvis var det i 855. Det året omtales han for første gang i de irske annalene. I Ulsterannalenes opptegnelser for 855 står det at han gjorde et utfall mot Ulaid, og etterlot seg døde Coinnecán sønn av Colmán og Flaithbertach sønn av Niall, og et stort antall i tillegg Denne Flaithbertach var formodentlig Áeds egen bror, og det er rimelig å anta at dette var et tokt Áed gjorde for å sikre sin egen posisjon som konge av Ailech.
Áed kom til makten i en kritisk tid i Irlands historie. Øya hadde levd med plyndringstokt fra norrøne vikinger i over et halvt århundre, og det norrøne nærværet begynte å få form av permanente bosetninger og ikke bare baser for plyndringstokt og overvintringer. De norrøne hadde også fått et kompentent og effektivt lederskap i Olav Kvite og Ivar i Dublin. Fra denne tiden begynner både de (mer eller mindre) samtidige annalistene og moderne historikere å omtale de norrøne ikke bare som hedninger, fremmede eller vikinger, men også som norrøn-gælere eller norrøn-irske.
Áed Finliath har fått et ettermæle som en av de irske overkongene som mest effektivt bekjempet norrøn(-gælisk) ekspansjon. Han vant flere slag mot norrøne motstandere, men han hadde også tidvis norrøn-gælere som allierte. Hans første seier over norrøn-gælerne kom i 856 ved Glenn Foichle. Den daværende overkongen Máel Sechnaill later til å være mer opptatt med krigføring i Mumu (Munster), selv om han i 856 også kriger mot «hedningene», med «støtte av de norrøn-irske».
Máel Sechnaill fikk i 858 kontroll over Mumu, og i 859 kom han også til en fredsavtale med Cerball mac Dúnlainge av Osraige (framtvunget av Cerball etter at han hadde alliert seg med Olav og Ivar og herjet Míde). Máel Sechnaill vendte nå oppmerksomheten nordover, hvor Áed Finliaths voksende makt var blitt en trussel. I 860 førte han en hær satt sammen av styrker fra hele den sørlige delen av Irland til Armagh. Áed Finliath angrep dem der, og det later til at slaget endte uten noen tydelig avgjørelse.
Så var det Áed Finliath som allierte seg med de norrøne fra Dublin. Både i 861 og 862 plyndet han Míde i allianse med norrøne, i 862 hadde han også Flann mac Conaing av Brega med seg som alliert.
Overkonge
Máel Sechnaill mac Maíl Ruanaid døde 20. november 862, og omtales i den anledning i Ulsterannalene som ri h-Erenn uile, konge over hele Irland. Det er en benevnelse som aldri skulle bli brukt om Áed Finliath i denne annalen, selv om han samme år etterfulgte Máel Sechnaill som konge av Tara og i senere historiske verk inngår som en av Irlands overkonger. Han var omstridt i hele sin 17 år lange regjerningstid, og hadde ikke en gang støtte fra den sørlige delen av Uí Neíll. Annalene forteller at Tailtiu festivalen, en årlig samling for Uí Neíll klanene ved seks anledninger ikke ble avholdt i hans regjeringstid, et tegn på dyp splittelse.
Noe av Áeds senere seire mot de norrøne kan forklares med at Olav og Øysle forlot Irland i 866 med størsteparten av styrkene fra Dublin, og sammen med norrøn-gælere fra Skottland angrep og plyndet de piktiske områdene. Áed grep denne anledningen, og plyndret og brente alle de norrøne basene i den nordlige delen av Irland.
Áed Finliath døde 20. november 879, ved Druim Inasclainn i territoriet Conaille. Han omtales i den anledning som «konge av Tara», selv om han i et dikt som er gjengitt også kalles overkonge.
Familie
Áed Finliath giftet seg, som skikken var, men sin forgjengers enke, Flann ingen Dúngal mac Carbaill. Han var også gift med Maolmuire, datter av den skotske kongen Cinaed mac Alpin. Hans sønn Domnall ble konge av Ailech, men ble drept av hans andre sønn Niall i 911. Niall ble senere også overkonge av Irland, fra 915 til sin død i 919. Hans datter Eitne var gift med Flann Sinna, og også med Flannacán av Brega (sannsynligvis etter Flann Sinna). Hun døde som nonne i 917.
Kuortane
Kuortane er en kommune i Finland. Den ligger i landskapet Södra Österbotten. Kommunen har en befolkning på cirka 4 000 og dekker et område på 484,77 km², hvorav 22,54 er vann. Befolkningstettheten er 8,8 innbyggere pr. kvadratkilometer. Kuortane er enspråklig finsk kommune som grenser til kommunene Lappo, Seinäjoki, Alavo og Alajärvi.
Kommunen er kjent for sitt idrettsinstitutt og for historien om tretjæreproduksjon. Den kjente finske arkitekten Alvar Aalto kom fra Kuortane.
Norges Håndballforbund
Norges Håndballforbund
Stiftet 2. mai 1937
Hovedkontor Ullevaal Stadion, Sognsveien 75 A, 0840 Oslo
President Kåre Geir Lio
Generalsekretær Erik Langerud
Regioner 7
Klubber 724
Spillende lag Ca. 7.900
Medlemmer Ca. 112.500
Antall ansatte 119
Norges Håndballforbund (NHF) er et særidrettsforbund for håndball i Norge. Forbundet ble stiftet 2. mai 1937. NHF er medlem av Norges idrettsforbund og olympiske og paralympiske komité, Det europeiske håndballforbundet og Det internasjonale håndballforbundet.
Friedl Iby
Friedl Iby (født 6. april 1905, død 18. april 1960) var en tysk kvinnelig turner som deltok i de olympiske leker 1936 i Berlin.
Norges Håndballforbund
De norske landslagene i håndball er Håndballjentene, Håndballgutta, juniorlandslag for kvinner og menn, ungdomslandslag for kvinner og menn og jentelandslaget og guttelandslaget. Det finnes også landslag i beach-håndball i senior- og juniorklassene.
Da Norges Håndballforbund ble stiftet fantes det bare to klubber med offisielt aktive håndballgrupper, Sportsklubben Arild og Ullern skiklubb.
Friedl Iby
Iby ble olympisk mester i turn under Sommer-OL 1936 i Berlin. Hun var med på det tyske laget som vant lagkonkurransen for damer foran Tsjekkoslovakia og Ungarn. Det var åtte lag fra åtte nasjoner som deltok i lagkonkurransen for damer.
Shiro Hamaguchi
Shiro Hamaguchi (浜口 史郎) er en japansk komponist. Han har jobbet med diverse animer og har arrangert albumer fra Final Fantasy-serien, inkludert «Piano Collections»-albumene til Final Fantasy VII, Final Fantasy VIII og Final Fantasy IX.
Ove Vik
Ove Vik (født 11. mai 1958, død 1. august 2010) fra Fana ble skytterkonge på Landsskytterstevnet i Førde i 1988. Ove Vik var den første skytterkongen fra Hordaland skyttersamlag på 90 år.
Isolde Frölian
Isolde Frölian (født 8. april 1908, død 6. november 1957) var en tysk turner som deltok i de olympiske leker 1936 i Berlin.
Frölian ble olympisk mester i turn under Sommer-OL 1936 i Berlin. Hun var med på det tyske laget som vant lagkonkurransen for damer foran Tsjekkoslovakia og Ungarn. Det var åtte lag fra åtte nasjoner som deltok i lagkonkurransen for damer.
Bente Amundsen
Bente Amundsen (født 6. mai 1956 i Tromsø) er en tidligere norsk friidrettsutøver og norsk mester på 100 meter hekk som representerte Hamar IL.
Hun vant NM i 1972, og tok sølv to år senere da hun under NM i Hønefoss satte sin personlige rekord på 14,6 sekunder.
Blyxa
Blyxa er en gruppe planter i froskebittfamilien. De lever i ferskvann.
Navnet kommer fra gresk blyxo som betyr å sprute frem eller boble opp.
Mission Township (Illinois)
Mission Township befinner seg nord i LaSalle County, Illinois i USA. Det grenser til township'ene Fox Township og Big Grove Township i Kendall County i nordøst og øst, Nettle Creek Township i Grundy County i sørøst og i eget county til township'ene Rutland (sør), Miller (sørvest), Serena (vest) og Northville i nord. Folketellingen i 2000 rapporterte en befolkning på 4 178 innbyggere.
Mission Township fikk sitt navn av predikantene som red mellom kirkene i township'en. Jessie Walker, en av disse predikantene har fått et minnesmerke ved United Methodist Church i Sheridan. Sheridan er Mission Townships administrasjonssenter. Township'ens grense i LaSalle County følger Fox Rivers løp. Sheridan ligger ved begynnelsen av elvens mange svinger. Langs elven ligger tettstedene Norway rett sør for Sheridan der elven svinger fra nord mot sørvest, og nordøst ligger Millington. Newark ligger ved grensen mot Kendall County, med en avstand på 4 – miles til elven.
Akola (distrikt)
Akola (marathi: अकोला जिल्हा ) er et distrikt i den indiske delstaten Maharashtra. Distriktets hovedstad er Akola.
Demografi
Ved folketellingen i 2011 var det 1,818,617 innbyggere i distriktet, mot 1,630,239 i 2001. Den urbane befolkningen utgjør 39,69 % av befolkningen.
Barn i alderen 0 til 6 år utgjorde 11,33 % i 2011 mot 14,47 % i 2001. Antallet jenter i den alderen per tusen gutter er 900 i 2011 mot 933 i 2001.
Rolffa
Rolffa er en samisk popgruppe fra Karasjok. De synger på både samisk, engelsk og norsk. Gruppa har laget musikk siden 2006, men ga ikke ut sitt første album før 2008. Gruppas største hit er sangen «Partyjoik», som også er navnet på deres første album. I 2011 vant de sangdelen i Sámi Grand Prix med låta «Gulatgo Mu».
Historie
I 2006 var frontmann Rolf Morten Anti Amundsen russ på Samisk VGS i Karasjok. En sen kveld på våren kom han plutselig på en melodi han følte han måtte lage en sang av, og i løpet av et få timer hadde han komponert, skrevet og innspilt låta Partyjoik. Dette markerte starten av Rolffa, og sammen med Nils Mikael Hætta Hansen ble det regelrett spydd ut låter fra studioet Amundsen hadde i garasjen.
Ved hjelp fra venner fikk Rolffa startet en hjemmeside, og samtlige låter som ble produsert ble lagt ut for gratis nedlastning kort tid etter ferdiggjøring. Dette førte til en eksplosjon av nedlastninger, og ved hjelp av jungeltelegrafen spredte musikken til Rolffa seg rundt i hele Nord-Norge.
I 2008 ga bandet ut sitt debutalbum Partyjoik og avsluttet samtidig perioden hvor mennesker kunne laste ned musikken deres gratis. Samme sommer dro Rolffa ut på turné med 5 innleide musikere som inkluderte blåserrekke og to gitarister og som totalt utgjorde 11 personer på scenen. I tillegg gjennomførte de to konserter med Duolva Duottar på Skiippagurrafestivalen og Midnattsrocken.
I oktober 2010 deltok de på NRK Urørts konkurranse som gikk ut på å lage den beste coverversjonen av Kaizers Orchestras ikke-utgitte låt Hjerteknuser. Det eneste deltakerne fikk som grunnlag var et noteark. Rolffas versjon pekte seg tidlig ut med et samisk vers samt en avslutning med joik. De toppet også statistikkene på Urørt-sidene. Rolffa endte til slutt på en 2.-plass med Moi på 1.-plass og Asiago på 3.-plass. Kort tid etter fikk Rolffa tillatelse fra Kaizers Orchestra til å gi ut låta på eget label.
Våren 2011 begynte Rolffa å spille inn materiale til ny EP. Rett etter at en samiskspråklig demo var blitt laget fikk bandet henvendelse fra Samisk Musikkfestival om å delta på Sámi Grand Prix. På påskeaften gikk Rolffa til topps i konkurransen og vant dermed 15.000 kr samt deltagelse i Liet Internasjonale Musikkonkurranse for minoritetsspråklige.
September 2013 mottok de dobbel gulltrofé for mer enn 1,5 millioner streams av singlene «Toppløs» og cover-versjonen «Hjerteknuser».
Bergmester
Bergmester er tittelen på den personen som har det faglige ansvaret for driften av gruvene ved et bergverk. Personen har gjerne studert bergverksvitenskaper. Bergmesteren inngår vanligvis i direksjonen ved en gruvebedrift, og er gjerne underlagt en administrerende direktør, som er sjef for hele bedriften. Ved siden av bergmesteren er det normalt at gruvebedrifter har en sjef for hyttevesenet (foredlingsvirksomheten), tradisjonelt betegnet som hytteinspektør, som også er medlem av direksjonen.
Ryūji Sasai
Ryūji Sasai (笹井隆司) er en videospillkomponist og musiker. Han er best kjent for sitt arbeid med Square-spill som for eksempel Final Fantasy Legend 3, Mystic Quest Legend og Treasure of the Rudras. Han var også bassist i det japanske hardrock-bandet Novela.
2000-årene
Sentrale hendelser i Norge
I norsk historie er 2000-tallet preget av oljealderen og voksende økonomi som begynte i etterkrigstida. Oljefondet som blir en betydelig avgjørende rolle for norsk økonomi. Norge starter millenniumskiftet med Åsta-ulykken, der to motgående tog kolliderte på Rørosbanen, 19 personer omkom. Lasteskipet MS «Rocknes» kantrer i Vatlestraumen januar 2004. 18 mennesker omkommer.
Norge blir rammet av en ransbølge flere ran mot verditransporter, tellesentraler, banker og postkontor. En av de største ranene er NOKAS-ranet og Norsk Kontantservice i Stavanger blir ranet. Ranet omtales som norgeshistoriens største og mest brutale ran. En politimann blir skutt og drept. Vekter-ranet 2008 der to vektere tvinges av væpnede ranere til å hjelpe de med å rane et titalls banker natten til 1. april. Ransutbyttet var på over 10 millioner kr. Norge for sin første 24-timers nyhetskanal i fjernsynet, TV 2 Nyhetskanalen, har premiere 15. januar 2007. Ålesund-raset: En seks etasjers høy boligblokk i Ålesund sentrum kollapser etter at en fjellside glir ut og treffer bygget. Fem dør og flere enn 20 blir skadd. er noe av hendelsene dette tiåret.
De kongelige gifter seg Kronprins Haakon og kronprinsesse Mette-Marit gifter seg i Oslo domkirke. Samt Ari Behn og prinsesse Märtha Louise giftet seg i Nidarosdomen, Trondheim dette tiåret.
Politikk
Lov om vern mot tobakksskader utvides med totalforbud mot røyking på serveringssteder trådde i kraft 1. juni 2004. Norge for en ny ekteskapsloven om Likekjønnet ekteskap i Norge.
Referanser
-- 2000 -- 2001 -- 2002 -- 2003 -- 2004 -- 2005 -- 2006 -- 2007 -- 2008 -- 2009
Tiårsoversikt
Ager
Ager:
Jiangzhou
Jiangzhou (kinesisk: 江州区; pinyin: Jiāngzhōu Qū ) er et bydistrikt i byprefekturet Chongzuo i den autonome region Guangxi i Folkerepublikken Kina.
Det har et areal på 2 902 kvadratkilometer og teller ca 340 000 innbyggere (2004).
Administrative enheter
Storkommuner: Kommuner:
Fylkesvei 6114
Fylkesveg 6114 går mellom Hogset og Bjerkeset i Gjemnes kommune. Veien er 18,7 km lang.
Før Høgsettunnelen ble åpnet 3. juni 2013 var strekningen mellom Hogset og Astad del av.
Frem til 2019 hadde veien betegnelsen Fv286.
SUS
SUS eller sus kan sikte til:
Erki Nool
Erki Nool (født 25. juni 1970 i Võru) er en tidligere estisk friidrettsutøver.
Mathieu Flamini
Mathieu Pierre Flamini ble født (7. mars 1984) er en fransk fotballspiller som fra 30. juni 2019 er klubbløs.
Han startet sin karriere i Olympique Marseille der han debuterte på seniornivå i 2003. Sommeren 2004 signerte han for Arsenal. Den 1. juli 2008 gikk han på free transfer til AC Milan. Etter mange år for AC Milan, og mindre og mindre spilletid ble han frigitt fra kontrakten sin med AC Milan sommeren 2013. Styrker på banen
Flamini er en defensivmidtbanespiller, eller en indreløper. Selv om han også kan bli brukt andre steder på banen, som for eksempel en backup høyreback. Flamini er på ingen måte kjent for sin gode teknikk eller gode avslutningsferdigheter, men han er en ballvinner som løper vanvittig mye for laget sitt. Selv om han helt klart er best defensivt på banen, kan han også bidra fremover med sitt fine pasningspill. Uansett er ikke Flamini kjent for å score, og har kun scoret 10 mål på nesten 200 kamper.
Erki Nool
Han har også to EM-medaljer, gull fra 1998 med 8667 poeng og sølv fra 2002 med 8438 poeng.
Karrierens høydepunkt kom under OL 2000 i Sydney, der han vant gullmedalje med et resultat på 8641 poeng. Dermed ble Nool folkehelt i Estland. I de to dagene tikampøvelsen varte, hadde barn i Estland skolefri, for å kunne følge konkurransen via TV. Da han kom tilbake fra Sydney, ble han møtt av 80 000 mennesker på flyplassen i Tallinn.
Gabriela Svobodová
Svobodová vant en olympisk sølvmedalje i langrenn under vinter-OL 1984 i Sarajevo. Hun var med på det tsjekkoslovakiske stafettlaget som kom på andreplass på 4 x 5 km stafett for damer, bak Norge. De andre på laget var Dagmar Švubová, Blanka Paulů og Květoslava Jeriová.
João
João er en portugisisk form av mannsnavnet Johannes, som har opprinnelse i hebraiske Yochanan og betyr «Gud er nådig».
Kjente personer med navnet
Personene i listen er ordnet kronologisk etter fødselsår.
Vegar Landro
Vegar Landro (født 21. februar 1983) er en norsk tidligere fotballspiller. Landro spilte høyreback. Han kom til Bryne i 2006. 6. juni 2010 spilte han sin 150. kamp for Bryne i en kamp mot Nybergsund. Han har tidligere spilt for, Løv-Ham, Kongsvinger IL Toppfotball og Sportsklubben Brann.
Kenji Itō
Kenji Itō (伊藤 賢治), også kjent som Itoken (イトケン), er en japansk videospillkomponist. Han er best kjent for sitt arbeid på Mana- og SaGa-serien. I 2001 forlot han Square for å bli en frilanser, men har siden fortsatt å samarbeide med selskapet. Han ble født i Tokyo.
Pascal Cygan
Pascal Cygan (født 29. april 1974 i Lens) er en fransk tidligere fotballspiller.
Symphonic Game Music Concerts
Symphonic Game Music Concerts (tysk: Symphonische Spielemusikkonzerte) er en serie årlige tyske videospillmusikk-konserter, kjente for å være de første spillmusikkonsertene utenfor Japan. De blir produsert av Thomas Böcker og blir fremført av diverse orkestre dirigert av Andy Brick og, fra og med 2008, Arnie Roth.
Shepperton Studios
Shepperton Studios er et britisk filmstudio som ligger i Shepperton i Surrey.
Studioet ble grunnlagt av Norman Loudon i 1931. Han kjøpte Littleton Park med en eiendom på 240 000 m², inkludert en strekning av elven Ash. Han hadde ingen filmerfaring, men hadde hatt suksess med selskapet Flicker Productions. Dette selskapet lagde flicker books, små bøker der man ved å bla fort gjennom med tommelen gav en illusjon av bevegelige bilder. Filmproduksjonen i Shepperton startet allerede i 1932.
Innen 1934 var det behov for kraftig utvidelse. I 1936 ble studioet gjenåpnet med syv lydscener, tolv klipperom, tre kinoer, verksteder og et hotell.
Ved utbruddet av andre verdenskrig regnet War Office Shepperton Studios som et sikkert sted, ettersom det ligger omkring 25 km fra London sentrum. Det de ikke hadde tatt med i betraktningen var produksjonen av Spitfire- og Wellington-fly på fabrikken Vickers-Armstrong noen kilometer unna. Filmingen måtte stadig avbrytes, og i noen tilfeller falt bomber ned på studioets eiendom. Etter at fabrikken ble skadet av bombing ble studioet rekvirert. Håndverkerne, som hadde god erfaring med å bygge kulisser, ble satt igang med å lage falske fly og våpen som ble brukt til avledningsmanøvre i Midtøsten.
I 2001 ble Shepperton Studios kjøpt av selskapet som eide Pinewood Studios, og i 2005 kom og Teddington Studios inn i gruppen. Tilsammen har studioene 41 scener, inkludert seks studioer for digital-TV, lydbehandlingsutstyr, kinoer for forhåndsvisninger, utendørssett inkludert hager og skog, en av Europas største utendørs vanntanker og et undervannssett.
Tokariske språk
Tokariske språk er to utdødde indoeuropeiske språk som var i nær slekt med hverandre, tokarisk A og tokarisk B. De ble talt av mennesker i Sentral-Asia.
Crawford County (Wisconsin)
Crawford County er et fylke i den amerikanske delstaten Wisconsin. Det ligger i den sørvestlige delen av staten og grenser mot Vernon County i nord, Richland County i øst og mot Grant County i sør. Det har også grense mot delstaten Iowa i vest.
Crawford Countys totale areal er 1,552 km² hvorav 69 km² er vann. I 2000 hadde fylket 17,243 innbyggere og administrasjonssenteret ligger i byen Prairie du Chien.
Fylket, som sammen med Brown County, var et av de opprinnelige fylkene i området har fått sitt navn etter William H. Crawford som var finansminister under president James Monroe.
Annecy
Annecy er en by og kommune i departementet Haute-Savoie i regionen Auvergne-Rhône-Alpes sørøst i Frankrike. Annecy er hovedstaden i departementet.
Annecy ligger ved nordenden av Annecysjøen, ca. 35 kilometer sør for Genève.
OL-søknad
Byen søkte om å få arrangere Vinter-OL 2018, men arrangementet gikk til Pyeongchang.
Befolkningsutvikling
Antall innbyggere i kommunen Annecy:
Eija Hyytiäinen
Eija Hyytiäinen gift Ristanen (født 4. januar 1961 i Saarijärvi), finsk kvinnelig langrennsløper som deltok i de olympiske vinterleker 1984 i Sarajevo.
Hyytiäinen vant en olympisk bronsemedalje i langrenn under vinter-OL 1984 i Sarajevo. Hun var med på det finske stafettlaget som kom på tredjeplass på 4 x 5 km stafett for damer, bak Norge og Tsjekkoslovakia. De andre på laget var Pirkko Määttä, Marjo Matikainen og Marja-Liisa Hämäläinen.
Juvenalis
Juvenalis (= latin for «ungdommelig»), egentlig Decimus Junius Juvenalis (født ca. 55, død ca. 135 e.Kr.) var en romersk dikter. Han var særlig kjent for sine bitre satirer om Romas moralske forfall. Han er opphavsmannen til uttrykket «brød og sirkus» (panem et circenses, Satirae 10.77–81).
«En sunn sjel i et sunt legeme» er en annen av hans maksimer. Han kom til Roma fra landet og ble overveldet av storbylivets lastefullhet, men utga først sine 16 satirer etter keiser Domitians fall, da det igjen ble mulig å ytre seg fritt. Han og Martial var de siste store klassikerne innenfor latinsk litteratur.
Detaljene i Juvenals liv er uklare. Referanser i hans egne tekster til kjente personer fra slutten av 100-tallet, gir en tilnærmet datering. Martial nevner en lærd venn av seg flere ganger, kalt Juvenalis, som trolig er samme person. Juvenalis bygger da også en del på Martials epigrammer, uten å navngi ham. En nå tapt innskrift fra Aquinum refererte til en offiser ved navn … NIVS IVVENALIS, som kan ha vært satirikeren.
Plinius den yngre nevner omtrent det som fantes av skrivende personligheter i Roma på sin tid, men ikke Juvenalis. Vi må helt til Lactantius ca. to hundre år senere før vi møter Juvenalis igjen. De kristne må ha verdsatt hans moralisme og kritikk av Roma, for det var i deres miljø han for første gang ble populær og lest av flere. I hele middelalderen ble han bevart og lest i klostrene. Grunnen til at hans satirer har overlevd, kan være at et fåtall manuskripter lå bortgjemt, og ble gjenoppdaget av de kristne mye senere. «Juvenalis» kan rett og slett ha vært et kallenavn som svært få i samtiden kjente identiteten til, et pseudonym som trygget forfatteren om hans skrifter falt i gale hender. Dette kan også forklare at ingen lot til å kjenne mannen i hans samtid.
Lucilius var opphavsmann til romersk satire som sjanger, og det var i samme ånd - i den poetiske tradisjon etter Horatius og Persius - at Juvenal skrev minst 16 dikt i daktylisk heksameter, om en encyklopedisk rekke emner hentet fra romersk dagligdag. Satirene er en levende kilde til studiet av antikkens Roma i en bredt perspektiv, men ved første blikk fremstår de som en svartmaling av (det hedenske) Roma, kanskje noe som bidro til deres bevaring i klostrene rundt om, på en tid da det meste av oldtidens tekster gikk tapt.
Vernon County (Wisconsin)
Vernon County er et fylke i den amerikanske delstaten Wisconsin. Det ligger i den sørvestlige delen av staten og grenser mot La Crosse County i nordvest, Monroe County i nord, Juneau County i nordøst, Sauk County i øst, Richland County i sørøst og mot Crawford County. Det har også grense mot delstatene Iowa i sørvest og Minnesota i vest.
Vernon Countys totale areal er 2,114 km² hvorav 56 km² er vann. I 2000 hadde fylket 28,056 innbyggere og administrasjonssenteret ligger i byen Viroqua.
Just Qvigstad
Ikke bare oppnådde Qvigstad en meget høy alder – han døde knapt tre uker før sin 104-årsdag – han forble også vitenskapelig aktiv oppsiktsvekkende lenge. Hans siste vitenskapelige publikasjon, om samiske kjærlighetsfortellinger, utkom i 1953, det året han fylte 100. (72 år etter hans første, som utkom i 1881.)
Liv og virke
Qvigstad tok examen artium som 16-åring ved Tromsø Latinskole, og ble immatrikulert til filologiske studier ved Det Kongelige Frederiks Universitet i Kristiania i 1869. Han tok to embedseksamener. Først ble han cand.philol. i språk og historie i 1874, så cand. teol. i 1881. Samtidig som han studerte teologi var han lærer ved real- og latinskoler i Kristiania og Tromsø 1874-78, og fra 1878 lærer i samisk ved Tromsø Seminarium.
Hans forsking begynte med studietur til Kautokeino i 1878, men det vitenskapelige engasjementet lå en tid nede grunnet skolearbeid og politikk. I 1883 ble han lærerseminarets bestyrer. Tittelen ble endret til overlærer da seminaret i 1902 ble omdøpt til Tromsø Lærerskole. Qvigstad hadde flere kommunale verv og skjøttet flere offentlige oppgaver. Han virket bl.a. som bystyremedlem for Høyre i 1899-1907 og var ordfører i Tromsø 1899, 1903 og 1907. I perioden 1910-12 fungerte han også som landets kirke- og undervisningsminister.
I 1920 ble Qvigstad statsstipendiat, med full lønn som fristilt rektor fra lærerskolen for å vie seg til studier av samisk kultur og historie, og for å fortsette sin lingvistiske forskning innen finsk, kvensk og samisk. Arbeidet med ord og uttrykk resulterte også i større tekstsamlinger. Mye av dette stoffet fikk han tilsendt fra et nettverk av lærerkontakter i de nordligste fylkene. Disse sendte inn sagn og svarte på spørrelister om etnomedisin og folketro. En av Qvigstads flittige informanter, som har blitt viet spesiell oppmerksomhet for sine verdifulle samlinger var lærer Ole Andreas Thomassen i Porsanger.
Som bestyrer for Den samiske avdeling ved Tromsø Museum (frem til 1931), lyktes det Qvigstad å få samlet inn over 2300 fortellinger, mens boksamlingen ble bygget opp til et verdifullt bibliotek på rundt 2000 bind.
Ved opprettelsen av Instituttet for sammenlignende kulturforskning var Qvigstad den som ivaretok det samiske fagfeltet. Han var dessuten styremedlem i Det norske samemisjonsselskapet. Ved Tromsø Museum satt han i styret 1884-1934. I 1943 ble Qvigstads gullmedalje innstiftet. Den blir delt ut hvert femte år for fortjenestefulle bidrag til lappeforskingen. Ellers ble han innvalgt i Videnskapsakademiet i Kristiania i 1888, samt Det Kongelige Norske Videnskabers Selskab i Trondheim i 1894.
Nemeobiinae
Nemeobiinae er en gruppe dagaktive sommerfugler som tilhører familien Riodinidae. Gruppen blir gjerne definert slik at den omfatter alle Riodinidae som lever utenfor den Neotropiske økosonen, men det er ikke endelig avklart om disse danner en monofyletisk gruppe.
Utseende
Ganske små sommerfugler med temmelig kraftig kropp, som oftest mer eller mindre brune med lysere flekker. I motsetning til den neotropiske gruppen Riodininae har de sjelden metalliske tegninger.
Levevis
Larvene lever ofte på lave urter. Den arten som forekommer i Nord-Europa (Hamearis lucina) har larver som lever på marianøkleblom (Primula veris).
Utbredelse
Gruppen er utbredt i alle verdensdeler bortsett fra Sør- og Mellom-Amerika, men det er uvisst om inndelingen der alle ikke-neotropiske Riodinidae blir plassert sammen i denne underfamilien, er korrekt.
Israel Joshua Singer
Singer var jiddisch-språklig og bidro til den jiddisch-språklige presse fra 1916 og ble i 1921 korrespondent for den ledende amerikanske jiddisch-språklige avisen «Forverts» («Forward»). Hans novelle «Liuk», ble gitt ut i 1924 og tok for seg den ideologiske forvirringen under den bolsjevikiske revolusjon. Han skrev sin første roman, «Stål og jern», i 1924. i 1934 emigrerte han til USA. Han døde i New York i 1944.
Nemeobiinae
Systematisk inndeling
Slektskapet for gruppen Hamearini er avklart i ulik grad. Det har vært ulike måter å dele gruppen inn i. I nyere systematikk regnes gruppen som en liten delgruppe i familien Riodinidae. Underfamilien skal hete Nemeobiinae fordi det er det først brukte navnet, til tross for at slektsnavnet Nemeobius som dette navnet er basert på er et nyere synonym for Hamearis og dermed ikke gyldig.
Israel Joshua Singer
Hans memoarer, «Om en verden som ikke finnes mer», ble gitt ut etter hans død i 1946.
Nemeobiinae
Systematisk inndeling
Hamearinae er et junior synonym av gruppen Nemeobiinae.
som en delgruppe i familien glansvinger
I eldre systematikk ble denne gruppen regnet blant glansvingene.
Carlo Marochetti
Carlo (Charles) Marochetti (født 1805 i Torino i kongedømmet Sardinia, død 1867 i Paris) var en italiensk-fransk billedhugger, oppvokst i Paris som fransk borger. Han studerte i Roma 1822-1830, ble premiert for statuene Ung pike leker med hund (1829) og Nedstyrtet engel (1831), og bodde 1832-48 i Frankrike.
Resten av sitt liv bodde han for det meste i London, hvor han blant annet utførte en statue av dronning Victoria, en rytterstatue av Richard Løvehjerte til verdensutstillingen i 1851 (denne ble i 1860 støpt i bronse og plassert utenfor Overhuset), en statue av Robert Stephenson (1871) en byste av William Makepeace Thackeray (i Westminster Abbey), og marmorbyster av dronning Victoria og prins Albert til mausoleet i Windsor-parken.
Marochetti ble utnevnt til baron av Kongen av Sardinia og var dessuten ridder av Æreslegionen.
Gertrud Meyer
Gertrud «Trudi» Meyer (født 13. juli 1914, død 23. oktober 1999) var en tysk kvinnelig turner som deltok i de olympiske leker 1936 i Berlin.
Meyer ble olympisk mester i turn under Sommer-OL 1936 i Berlin. Hun var med på det tyske laget som vant lagkonkurransen for damer foran Tsjekkoslovakia og Ungarn. Det var åtte lag fra åtte nasjoner som deltok i lagkonkurransen for damer.
Jan Spurkeland
Jan Spurkeland (født 16. desember 1941) er en norsk musiker, forfatter, kulturarbeider, foredragsholder og kursholder. Fra 1957 til 1960 var han gitarist og vokalist i dansebandet Trio Intim, som ellers besto av hans fetter Kjartan Spurkeland og Ivar Medaas. Senere var han medlem av mange andre band, blant annet Kauslands Orkester.
Han er utdannet pedagog og arbeidet i skolen som lærer, rådgiver, rektor og skolesjef. Fra 1980 til 2000 var han tilsatt i Statoil som opplæringsleder, personalleder, lederutvikler og spesialkonsulent. I 2000 startet han som selvstendig næringsdrivende.
Musiker
Jan Spurkeland var 1957-1960 gitarist og vokalist i dansebandet "Trio Intim" med bl.a Ivar Medaas. Senere med annen besetning i Kauslands Orkester.
Relasjonsledelse
Jan Spurkeland er forfatter og kursholder innen fagområdet "Relasjonsledelse"
Julie Schmitt
Julie Schmitt (født 6. april 1913 i Cham, død 10. desember 2002 i München) var en tysk kvinnelig turner som deltok i de olympiske leker 1936 i Berlin.
Schmitt ble olympisk mester i turn under Sommer-OL 1936 i Berlin. Hun var med på det tyske laget som vant lagkonkurransen for damer foran Tsjekkoslovakia og Ungarn. Det var åtte lag fra åtte nasjoner som deltok i lagkonkurransen for damer.
Limay (elv)
Limay er en stor elv nordvest i Patagonia, Argentina. Den har utspring fra innsjøen Nahuel Huapi og renner i et meanderende løp over 380 kilometer, mens den får tilløp fra flere sideelver, som Traful, Pichileufú og Collón Curá. Den renner sammen med Neuquén og danner Río Negro nær byen Neuquén.
Elva utgjør grensen mellom provinsene Río Negro og Neuquén. Elva er klar og dyp, og har stor vannføring. Nedbørfeltet på 61 723 km² omfatter alle elver og sjøer i regionen.
Det er fem større vannkraftverk i elva: Alicura-demningen, Piedra del Águila, Pichi Picún Leufú, El Chocón, og Arroyito. Sammen med Cerros Colorados-komplekset i Neuquén produserer disse verkene mer enn en fjerdedel av landets vannkraft.
Edgeworth David
Tannatt William Edgeworth David (født 28. januar 1858 i St. Fagans ved Cardiff, død 28. august 1934 i Sydney) var en britisk-australsk geolog og professor.
David ble ansatt ved de geologiske undersøkelser i New South Wales i 1882, og var i perioden 1891-1924 professor i geologi ved universitetet i Sydney. I 1897 ledet han Royal Societys ekspedisjon til Elliceøyene for dypboringer på koralløya Funafuti, og i 1907-09 deltok han i Ernest Shackletons Antarktisekspedisjon og ledet gruppen som nådde den magnetiske Sydpolen. Han utførte en rekke arbeider innen ulike grener av Australias geologi på samme måte som innen det antarktiske områdets. Han ble i 1900 medlem av Royal Socitety og mottok en rekke geologiske priser og medaljer, deriblant Bigsbymedaljen 1899, Wollastonmedaljen 1915 og Clarkemedaljen 1917.
Da første verdenskrig brøt ut viet han seg først til det organisatoriske arbeidet i hjemlandet, men i 1916 gikk han inn i aktiv tjeneste i de britiske styrkene i Frankrike, hvor han ble geologisk rådgiver for den britiske kommandoen. På krigsgeologiens område utførte han store arbeider i Frankrike, og spesielt gjaldt dette avleding av vann i det terrenget der de store angrepsposisjonene ble holdt. I militærtjenesten avanserte han til oberstløytnant og fikk i 1920 ridderverdighet.
Suðuroy
Suðuroy ( eller, foreldet dansk skrivemåte: Suderø) er den sørligste og fjerde største av Færøyene. De fleste bygdene ligger i fjorder på østkysten, mens Sumba og Fámjin ligger på vestkysten med mange lett tilgjengelige fuglefjell. Tvøroyri og Vágur er økonomiske og trafikale knutepunkter for henholdsvis nord- og sørdelen av øya.
Den 1. januar 2019 hadde Suðuroy 4 593 innbyggere, fordelt på 14 bygder. Øysamfunnet har opplevd en reduksjon i folketallet og sin andel av Færøyenes befolkning siden 1950-årene. Suðuroy er den øya som ligger lengst unna det færøyske meginlandið, «hovedlandet». Det er fergeforbindelse mellom Tvøroyri og Tórshavn. Suðuroy var tidlig ute med å industrialisere fiskeriet, som stadig er øyas største næringsvei. Andre viktige næringsveier er jordbruk, handel samt offentlig og privat tjenesteyting.
Suðuroy har fått tilnavnet «Lille Danmark», fordi flertallet i befolkningen ønsker samhørighet med Danmark, ikke løsrivelse. Dialekten har flere trekk som knytter den nærmere til dansk enn hva som er tilfelle for andre færøyske dialekter. Distinkte trekk ved øysamfunnet har blitt tilskrevet den isolerte beliggenheten.
Naturgeografi
Den 164,7 km² store Suðuroy er avlang i formen, og strekker seg 32 km i nordvestlig–sørøstlig retning. Østkysten er karakterisert av de dype fjordene som skjærer seg inn i landskapet. De lengste er Trongisvágsfjørður og Vágsfjørður, hvorved de største bebyggelsene ligger. Mellom disse ligger Hovsfjørður. Lopransfjørður er en arm i sørlig retning av Vágsfjørður. Sandvík og Hvalbiarfjørður ligger nord på øya.
Øya er fjellendt, særlig på vestkysten og i de midtre partiene, men ingen av fjellene er blant de 100 høyeste på Færøyene. De høyeste punktene på Suðuroy er Gluggarnir (610 moh.), eystanfyri Herðablaðið (605 moh.) og Mjóstíggjur (592 moh.). Det mest kjente er likevel fuglefjellet Beinisvørð (470 moh.), vest for Sumba, som er en av de høyeste havklippene i Europa.
I likhet med resten av øyriket finner man en rekke små elver, bekker og innsjøer. De 0,17 km² og 0,15 km² store Kirkjuvatn ved Fámjin og Vatnsnes ved Hov er blant de 10 største innsjøene på Færøyene. Blant mindre elver kan nevnes Sandvíksá ved Sandvík, Stórá ved Trongisvágur og Stórá ved Sumba.